Aku, Kau & Dia

Aku, Kau & Dia merupakan sebuah filem drama romantik Malaysia 2012 arahan Pierre Andre dan terbitan Tayangan Unggul. Filem yang mengisahkan cinta tiga segi antara seorang gadis dan dua jejaka dibintangi oleh Zarina Jamalullail, Remy Ishak dan Pekin Ibrahim. Filem ini ditayangkan pada 28 Jun 2012, merupakan filem kedua arahan Pierre bersama Tayangan Unggul selepas filem Seru dan ia dilaporkan berdasarkan daripada kisah cinta agung Pierre.

Sinopsis
Mengisahkan tentang harapan seorang gadis bernama Mia yang kehilangan tunangnya Ilhan dalam kemalangan jalanraya. Untuk mengubat kerinduan pada arwah tunangnya, Mia mencipta sebuah lagu yang didedikasikan untuk Ilhan.

Kemudiannya, Mia pula mengalami kemalangan dan koma selama 2 minggu. Mia kehilangan lagu yang diciptanya untuk Ilhan dalam kemalangan tersebut. Pulih dari koma, Mia cuba untuk mendapatkan ingatannya kembali kepada nota lagu yang diciptakan untuk Ilhan. Namun Mia gagal berbuat demikian.

Mia kembali ke tempat di mana dia mengalami kemalangan dengan harapan dia dapat mengingati kembali nota lagu tersebut. Di sana dia terjumpa Izlan seorang pemuzik jalanan yang bermain muzik di kawasan tersebut. Izlan memainkan lagu kegemaraan Ilhan. Melalui pertemuan itu, Mia dan Izlan kemudiannya menjadi semakin rapat.

Disitu bermulalah konfiik dalam hidup Mia. Ingatan dan cintanya masih kuat pada tunangnya. Adakan Izlan cinta baru Mia? Mampukah Mia mencipta kembali lagu untuk Ilhan?

Pelakon
 Sharifah Zarinatasha Jamalulail sebagai Mia
 Remy Ishak sebagai Izlan & Harris
 Pekin Ibrahim sebagai Ilhan
 Amerul Affendi
 Pierre Andre sebagai Abang Harris
 Harun Salim Bachik sebagai Dato' Hisham
 Marissa Yasmin sebagai Datin Roselynn 
 Nash Elias sebagai Man

Penerbitan
Aku, Kau & Dia merupakan filem kelima arahan Pierre Andre dan keduanya bersama Tayangan Unggul selepas filem Seru, ia berdasarkan daripada pengalamannnya. Bekas finalis Dewi Remaja 2009/10, Zarina Jamalulail telah dipilih menjayakan watak Mia bersama hero utamanya Remy Ishak dan Pekin Ibrahim. Filem ini menjalani penggambaran di sekitar Kuala Lumpur pada 15 Mac 2011 hingga 14 April 2011.

Runut bunyi
 "Dejavu" (Penyanyi: Shila Amzah, komposer: Sharon Paul, lirik: Imillya Irwani)
 "Please Forgive Me" (Penyanyi: Elly Mazlein, komposer/lirik: Julfekar) 
 "Aku, Kau & Dia" (Penyanyi: Shila Amzah, komposer: Sharon Paul, lirik: Pekin Ibrahim)
 "Namanya Cinta" (Penyanyi: Harris Shidi, komposer: Sharon Paul, lirik: Ahmad Fedtri Yahya dan Wan)
 "Pendam" (Penyanyi: Shahir Zawawi, komposer/lirik: Sham Kamikaze)

Rujukan

Pautan luar
 

Filem Malaysia tahun 2012
Filem bahasa Melayu
Filem arahan Pierre Andre